10- ma’ruza cms – Kontent boshqaruv tizimlar va ularning ta’lim jarayonidagi o’rni 10-maruza

|
10- ma’ruza cms – Kontent boshqaruv tizimlar va ularning ta’lim jarayonidagi o’rni
|
bet | 1/3 | Sana | 22.05.2024 | Hajmi | 307,97 Kb. | | #249941 |
Bog'liq 10-maruza
10- ma’ruza CMS – Kontent boshqaruv tizimlar va ularning ta’lim jarayonidagi o’rni.
Reja:
CMS – Kontent boshqaruv tizimlar
CMS – ta’lim jarayonidagi o’rni
Internet tarmog‘i endigina rivojlana boshlagan va ilk saytlar yaratila boshlan vaqtlarda barcha wyeb saytlar to‘liq HTML kodlar asosida yaratilgan. Bunday saytlar sahifalarida ko‘rish orqali ma’lumotga ega bo‘lishdan boshqa hech qanday amaliyot bajarishning imkoni bo‘lmagan. Shuning uchun to‘liq HTML yordamida tashkil etilgan saytlar foydalanuvchilarga faqat ma’lumot berish, ya’ni ma’lumotlarni ko‘rsatib berish imkoniyati bilan cheklangan.
Bugungi kunda saytlar orqali faqat ma’lumot olish bilan cheklanib qolmaysiz. Hozirgi zamonaviy saytlarda ma’lumot olish bilan bir qatorda berilgan ma’lumotni tahrirlashingiz (masalan, Wikipedia), yangi ma’lumot qo‘shishingiz (masalan, saytlarda fikr bildirish – Comment), bir turdagi ma’lumotni uzatib, onlayn tizimda boshqa bir turdagi ba’lumot shaklida qabul qilib olish (masalan, video fayllarni onlayn tizimda mp3 formatiga o‘tkazish), soni cheklanmagan foydalanuvchilarning bir vaqtning o‘zida onlayn muloqotga kirishish (masalan, chat) va boshqa interaktiv amaliyotlarni bajarishingiz mumkin. Bu, o‘z navbatida, faqat HTML ishlatilgan zamonga nisbatan hozirgi paytda internetda saytlarning yaratilishi sezilarli rivojlanganligini bildiradi.
Hozirgi davrda, agar Siz sayt yaratmoqchi bo‘lsangiz, HTML yoki boshqa biror murakkab wyeb dasturlash tilini bilishingiz majburiy emas. Hatto birorta ham kodni yoza olmasangiz ham zamonaviyligi, dizayni, murakkab amaliyotlarni bajara olishi jihatlaridan zamon talablariga to‘la javob bera oladigan sayt yarata olish imkoniyatiga egasiz. Bunda Sizga CMS yordam beradi!
CMS ( Content Management System– Kontentlarni Boshqarish Tizimi) – bu maxsus wyeb dastur bo‘lib, bir necha oddiy bosqichlardagi amaliyotlarni bajargandan so‘ng to‘la kuch bilan ishlay oladigan sayt yaratish imkoniyatini beradi. Bunday turdagi wyeb dastur, huddi kompyuterlar uchun mo‘ljallangan dasturlar singari, bir necha bosqichlarda foydalanuvchidan sayt haqida boshlang‘ich ma’lumotlarni yig‘ib oladi va bosqichma-bosqich saytingizni avtomatik tarzda tashkil etib beradi. Dasturni o‘rnatish jarayonining nihoyasida Siz kiritgan ma’lumotlarga tayangan, o‘zingiz xohlagandek sayt avtomatik tarzda yaratiladi.
Quyida eng keng tarqalgan va bugungi kunda ko‘pchilik saytlarning asosi hisoblangan CMS dasturlarini keltirib o‘tmoqchiman. Bu yerda faqat eng ko‘p foydalaniladigan, asosiy dasturlargina keltirilgan. Sayt yaratishingiz mumkin bulardan boshqa yana ko‘plab dasturlar mavjud.
1. WordPress. Ushbu CMS asosan blog (biror shaxs, joy yoki alohida mavzuga bag‘ishlangan, tez-tez yangilab turiladigan, qisqa maqolalar va ma’lumotlar kiritib boriladigan o‘rta hajmdagi sayt) uchun mo‘ljallangan. Ammo bugungi kunga kelib bu CMS shu qadar mukammallashib ketdiki, hozirda uni hatto portal saytlar uchun ham ishlatishmoqda.
|
| |